Page:Mavis.pdf/33

Rh Then Patie came in wi’ a ſtend,

Said, Peace be here to the bigging.

You’re welcome, quo’ William, come ben,

Or I wiſh it may rive to the rigging.

Now draw in your ſeat and ſit down,

and tell’s a’ your news in hurry,

And haſte ye Meg and be down,

and hing on the pap wi’ the berry.

Quoth Patie, my news is nae thrang,

yeſtreen I was wi’ his honour;

I’ve ta’en three rigs of braw land,

and ha’e bound myſell under a bonour:

And now my errand to you

is for Meggy to help me to labour;

I think you maun gie a the beſt cow,

becauſe that our but ſober.

Well, now for to help you through,

I’ll be at the coſt of the bridal,

I’ſe cut the craig of the ewe

that had amaiſt died of the ſide-ill,

And that’ll be plenty o’ bree,

fae lang as our well is nae reiſted,

To all our good neighbours and we,

and I think we’ll no be ill-feaſted.

Quoth Patie, O that’ll do weel,

and I’ll gi’e you broſe in the morning,

O’ kail that was made yeſtreen,

for I like them beſt in the forenoon.